પ્રાપ્ત વિગત મુજબ મહાપાલિકા કચેરીની સામે આવેલ એન્ટટેઈન્ટમેન્ટ પાર્ક (સિનેમા)માં મેનેજર તરીકે ફરજ બજાવતા મુળ હરીયાણાનાં હાલ જશોનાથ ચોક પાસે રહેતાં સુનીલભાઈ બલભીરસિંગ જાટ ઉ.૨૩એ નીલમબાગ પોલીસમાં ફરિયાદ આપે છે કે ગત રાત્રીનાં બે શખ્સો સીનેમા ખાતે ફીલ્મ જોવા આવ્યા હતા. ઈન્ટરવલમાં સેન્ટવીચ અને પાણી બોટલ બાબતે બોલાચાલી થતા બન્ને શખ્સો ધમકી આપી ફિલ્મ જોવા ચાલ્યા ગયા હતા બાદ ફિલ્મ છુટ્યા બાદ બન્ને અજાણ્યા શખ્સોએ સુનીલભાઈને નીચે બોલાવી તેની સાથે તેના કર્મચારી વિનોદભાઈ જાટ પણ નીચે નજીકના પેટ્રોલપંપ પાસે ગયા હતા.